Perluasan jajahan Amerika Syarikat ke pantai Pasifik merupakan matlamat Presiden James K. Polk, pemimpin Parti Demokratik. Bagaimanapun, perang itu menimbulkan kontrovesi di Amerika Syarikat di mana pelaksanaan ini kuat ditentang Parti Whig serta para abolisionis. Korban Amerika yang tinggi dan kos kewangan yang tinggi juga turut dikritik. Hasil utama perang ini memaksa pemisahan bagi jajahan Alta California dan Santa Fe de Nuevo México daripada Mexico untuk diserahkna kepada Amerika Syarikat sebagai pertukaran sebanyak $18 juta. Sebagai tambahan, Amerika Syarikat menghapuskan hutang oleh kerajaan Mexico pada rakyat Amerika Syarikat. Mexico menerima Sungai Rio Grande sebagai sempadan kebangsaannya dan kehilangan Texas. Sementara itu, emas dijumpai di California, yang dengan segera membangkit minat antarabangsa dan mencetus Kerubut Emas California. Kesan politik selepas perang menimbulkan isu perhambaan di Amerika Syarikat, mendorong kepada perdebatan hangat yang menunding kepada Perang Saudara Amerika Syarikat; Tolak Ansur 1850 memberikan kelegaan sementara.